
PATVIRTINTA
Šiaulių rajono savivaldybės
administracijos direktoriaus 
2026 m.                            d.
įsakymu Nr. A- 
	GRUZDŽIŲ MIESTELIO BENDROJO PLANO KEITIMO PLANAVIMO DARBŲ PROGRAMA (PAKEISTA)


[bookmark: _Hlk158103496]1. Teritorijų planavimo dokumento pavadinimas – Gruzdžių miestelio bendrojo plano (toliau – Bendrasis planas), patvirtinto Šiaulių rajono savivaldybės tarybos 2012 m. gruodžio 13 d. sprendimu Nr. T-336 ,,Dėl Gruzdžių miestelio bendrojo plano patvirtinimo“, keitimas.
2. Bendrojo plano keitimo pagrindas – Šiaulių rajono savivaldybės tarybos 2025 m. vasario 11 d. sprendimas Nr. T-6 ,,Dėl Gruzdžių miestelio bendrojo plano keitimo“.
3. Bendrojo plano keitimo organizatorius – Šiaulių rajono savivaldybės administracijos direktorius (Vilniaus g. 263, 76337 Šiauliai, tel. +370 41 59 66 59).
4. Planuojama teritorija – Gruzdžių miestelis, Gruzdžių seniūnija, Šiaulių rajono savivaldybė.
5. Planavimo dokumento rūšis – kompleksinio teritorijų planavimo dokumentas, savivaldybės dalies bendrasis planas. 
6. Teritorijų planavimo dokumento lygmuo – vietovės lygmens. 
[bookmark: _Hlk158039308][bookmark: _Hlk158103651]7. Planavimo tikslas – parengti teritorijos vystymo ekonominį, socialinį, kultūrinį pagrindimą, sudaryti sąlygas privačioms investicijoms, kuriančioms socialinę ir ekonominę gerovę, tinkamos kokybės gyvenimo sąlygas, būtina atsižvelgti į visuomenės poreikius, planuojamos teritorijos kraštovaizdį ir biologinę įvairovę, geografinę padėtį, geologines sąlygas, esamas urbanistines, inžinerines, susisiekimo, agrarines sistemas, žemės ir kito nekilnojamojo turto valdytojų, naudotojų ir trečiųjų asmenų interesus ir teises, architektūros, aplinkosaugos, visuomenės sveikatos saugos, gamtos apsaugos, paveldosaugos reikalavimus, valstybės ir viešojo saugumo, gynybos ir kitus poreikius, derinti fizinių ir juridinių asmenų ar jų grupių, savivaldybės ir valstybės interesus dėl teritorijos naudojimo ir veiklos plėtojimo teritorijoje sąlygų.
8. Planavimo uždaviniai (panaikintas 8.6. uždavinys): 
8.1. suformuoti planavimo lygmenį atitinkančias teritorijos funkcinio ir erdvinio vystymo kryptis;
8.2. optimizuoti planuojamos teritorijos urbanistinę struktūrą, socialinę ir inžinerinę infrastruktūrą; 
8.3 numatyti racionalaus žemės gelmių išteklių, žemės ūkio naudmenų, miškų, kitų gamtos išteklių išsaugojimo ir naudojimo, klimato kaitos poveikio švelninimo, gamtinio karkaso formavimo, gamtos ir nekilnojamojo kultūros paveldo, kraštovaizdžio ir biologinės įvairovės išsaugojimo priemones, optimalią kraštovaizdžio struktūrą; 
8.4. detalizuoti atitinkamų aukštesnio lygmens kompleksinio teritorijų planavimo dokumentų sprendinius;
8.5. nustatyti vienbučių ir dvibučių gyvenamųjų pastatų teritorijų naudojimo būdą laisvoje valstybinėje žemėje, kurioje nesuformuoti sklypai, ties Draugystės g. 19 sklypu, Gruzdžių miestelyje.
9. Atliekami tyrimai: tyrimai atliekami vadovaujantis institucijų, nurodytų Kompleksinio teritorijų planavimo dokumentų rengimo taisyklėse, išduotomis teritorijų planavimo sąlygomis ir jose nurodytais reikalavimais. 
10. Planavimo procesą sudaro trys etapai: 
10.1. Parengiamasis etapas: 
10.1.1. planavimo organizatorius viešai paskelbia apie priimtą sprendimą dėl Bendrojo plano keitimo rengimo pradžios, planavimo tikslų ir planavimo darbų programą. Planavimo organizatorius patvirtina planavimo darbų programą;
10.1.2. planavimo organizatorius Aplinkos ministerijos nustatyta tvarka kreipiasi į Kompleksinio teritorijų planavimo dokumentų rengimo taisyklėse nurodytas institucijas, kad šios išduotų teritorijų planavimo sąlygas;
10.1.3. sudaroma sutartis su Bendrojo plano keitimo rengėju ir jam pateikiamas sprendimas dėl plano rengimo, planavimo darbų programa ir planavimo sąlygos. 
10.2. Rengimo etapas:
10.2.1. esamos būklės įvertinimas;
10.2.2. bendrųjų sprendinių formavimas;
10.2.3. sprendinių konkretizavimas;
10.2.4. Bendrojo plano keitimą sudaro aiškinamasis raštas, brėžiniai, planavimo procedūrų dokumentai ir priedai. Bendrojo plano keitimas rengiamas 2 egzemplioriais, taip pat pateikiami 2 kompiuterinių laikmenų egzemplioriai;
10.2.5. Bendrojo plano keitimo grafinė dalis rengiama georeferencinės duomenų bazės pagrindu masteliu M 1:2 000. Bendrojo plano keitime nustatomi visi detaliųjų planų teritorijos naudojimo reglamentai.
10.3. Baigiamasis etapas:
10.3.1. baigiamajame etape Bendrojo plano keitimas viešinamas vadovaujantis Lietuvos Respublikos teritorijų planavimo įstatymu bei Visuomenės informavimo, konsultavimo ir dalyvavimo priimant sprendimus dėl teritorijų planavimo nuostatais; 
10.3.2. derinamas per Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinę sistemą (TPDRIS);
10.3.3. tikrinamas teritorijų planavimo valstybinę priežiūrą atliekančioje institucijoje;
10.3.4. tvirtinamas ir registruojamas Lietuvos Respublikos teritorijų planavimo dokumentų registre. 
11. Strateginis pasekmių aplinkai vertinimas (SPAV) – SPAV reikalingumą numato Planų ir programų strateginio pasekmių aplinkai vertinimo tvarkos aprašas, patvirtintas Lietuvos Respublikos Vyriausybės 2004 m. rugpjūčio 18 d. nutarimu Nr. 967 „Dėl Planų ir programų strateginio pasekmių aplinkai vertinimo tvarkos aprašo patvirtinimo“.
12. Koncepcijos rengimas – koncepcija rengiama. Koncepcijos nepriklausomas profesinis vertinimas nebus atliekamas. Koncepcijai suformuoti nebus reikalinga urbanistinė idėja.
13. Atlikimo terminai: parengtas ir su teigiama Valstybinės teritorijų planavimo ir statybos inspekcijos prie Aplinkos ministerijos išvada parengtas teritorijų planavimo dokumentas užsakovui pateikiamas per šalių pasirašytoje paslaugų teikimo sutartyje numatytą terminą.
14. Planavimo sąlygos: pagal parengtas ir išduotas teritorijų planavimo sąlygas. 
15. Bendrojo plano keitimui nustatomas ne trumpesnis kaip 10 metų planuojamas laikotarpis.
16. Bendrieji reikalavimai teritorijų planavimo dokumentui ir jo rengimui:
16.1. rengiamo teritorijų planavimo dokumento sprendiniai turi neprieštarauti Lietuvos Respublikos įstatymams, reglamentuojantiems teritorijų planavimą, ir atitinkamo lygmens galiojantiems teritorijų planavimo dokumentams, įregistruotiems savivaldybės teritorijų planavimo dokumentų registre;
16.2. gautų visuomenės pasiūlymų nagrinėjimą, informacijos suteikimo ir konsultavimo procedūras atlieka plano rengėjas kartu su planavimo organizatoriumi; 
16.3. planavimo organizatorius įgalioja plano rengėją, suderinus su planavimo organizatoriumi, atlikti visas plano viešinimo procedūras;
16.4. plano svarstymą ir derinimą su visomis suinteresuotomis šalimis bei derinančiomis institucijomis atlieka plano rengėjas kartu su planavimo organizatoriumi; 
16.5. plano rengėjas organizuoja vieną susirinkimą su suinteresuotais asmenimis ir Šiaulių rajono savivaldybės administracijos specialistais ir vadovais, aptariant teritorijų planavimo dokumento rengimo sprendinius;
16.6. planavimo darbų programa dokumento rengimo metu gali būti pakeista ir (ar) papildyta;
16.7. parengti Bendrojo plano keitimo sprendinių įgyvendinimo programą su priemonių planu 10 metų laikotarpiui. 

